《新河》
宋代·袁说友

路转风回四面歌，新河磨尽磨盘河。
一川涨碧分滩远，万柳排盘夹岸多。
此日经行空叹息，当年功绩未镌磨。
客游为爱潇湘楚，五日之间一再过。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。